קרל ריינר

קרל ריינר (באנגלית: Carl Reiner; 20 במרץ 1922 – 29 ביוני 2020) היה שחקן, קומיקאי, במאי, תסריטאי וסופר יהודי-אמריקאי.

ביוגרפיה 
קרל ריינר נולד למשפחת מהגרים יהודים ב-20 במרץ 1922 בברונקס, ניו יורק. ב-1942 התגייס לחיל האוויר בצבא ארצות הברית. הוא הוכשר בתחילה כמפעיל רדיו ולאחר שאושפז בעקבות דלקת ריאות בבית חולים למשך שלושה חודשים, נשלח לאוניברסיטת ג'ורג'טאון בה שהה כעשרה חודשים. באוניברסיטה שימש בתחילה כמתרגם מצרפתית ושם צבר את ניסיונו הראשון לאחר ששיחק מחזה של מולייר בצרפתית.

ריינר החל לכתוב מערכונים ולהופיע כשחקן וקומיקאי בתוכניות טלוויזיה החל משנות החמישים המוקדמות, תוך שהוא משתף פעולה עם כותבים כמל ברוקס וניל סיימון. בשנות ה-60 התפרסם כיוצר של תוכנית הטלוויזיה "המופע של דיק ואן דייק" (The Dick Van Dyke Show). ב-1990 ביים את הקומדיה "בגידה נעימה".

לאורך הקריירה שלו הופיע קרל ריינר בעשרות סרטים ותוכניות טלוויזיה.
ב-1963, הופיע בסרט "מטורף, מטורף, מטורף העולם". ב-1966 שיחק בסרט "הרוסים באים, הרוסים באים".

בין השנים 2001 ל-2007, הופיע בתפקיד סול בלום בסדרת סרטי אושן (אושן 11, אושן 12, ואושן 13).

ריינר זכה בפרסים רבים לאורך הקריירה שלו, לרבות 11 פרסי אמי ופרס גראמי אחד.

משפחתו 

ריינר היה נשוי לאסטל כ-65 שנה, עד מותה ב-2008. לקרל ואסטל שלושה ילדים, בהם הבמאי והשחקן רוב ריינר.

קישורים חיצוניים 

 

 
 

במאי קולנוע יהודים אמריקאים
שחקני קולנוע וטלוויזיה יהודים אמריקאים
תסריטאי טלוויזיה יהודים אמריקאים
אתאיסטים אמריקאים
אתאיסטים יהודים
אמריקאים ממוצא יהודי-אוסטרי
אמריקאים ממוצא יהודי-רומני
בוגרי אוניברסיטת ג'ורג'טאון
יהודים זוכי פרס גראמי
קומיקאים יהודים אמריקאים
זוכי אמי בפריים טיים: שחקן משנה בקומדיה
אמריקאים שנולדו ב-1922
אמריקאים שנפטרו ב-2020
זוכי פרס גילדת הכותבים של אמריקה: מפעל חיים: פרס לורל להישג כתיבתי בטלוויזיה